****

**APSTIPRINĀTS**

Iepirkumu komisijas

2017.gada 6.jūlija sēdē

(protokols Nr. 1/34 )

Ludzas novada pašvaldības

**IEPIRKUMA**

**“SPORTA APRĪKOJUMA IEGĀDE LUDZAS PILSĒTAS ĢIMNĀZIJAS STADIONAM”**

iepirkuma identifikācijas numurs – **LNP 2017/34/ERAF**

NOLIKUMS

Ludzā 2017

Saturs

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 5 |
| 3. | Nosacījumi pretendenta dalībai iepirkumā | 5 |
| 4.  5.  6. | Atlases prasības pretendentiem  Pretendenta tehniskais piedāvājums  Finanšu piedāvājums | 6  8  8 |
| 7. | Iepirkuma komisija, tās darbība | 8 |
| 8. | Piedāvājumu vērtēšanas un izvēles kritēriji | 8 |
| 9.  10. | Iepirkuma līgums  Iepirkuma komisijas tiesības un pienākumi | 9  10 |
| 11. | Pretendenta tiesības un pienākumi | 10 |
| 12. | Instrukcijas pielikumi: | 11 |
|  | |  | | --- | | 1. pielikums – Pieteikums dalībai iepirkumā 2. pielikums – Informācija par pretendentu 3. pielikums – Tehniskā specifikācija 4. pielikums – Tehniskais piedāvājums 5. pielikums – Finanšu piedāvājums | |  |

**1. Vispārīgā informācija**

* 1. **Iepirkuma identifikācijas numurs:**

LNP 2017/34/ERAF

* 1. **Pasūtītājs:**

Ludzas novada pašvaldība

Adrese: Raiņa iela 16, Ludza, Ludzas novads, Latvija, LV-5701

Reģistrācijas Nr. 90000017453

Tālruņa Nr. +371-65707400, faksa Nr. +371-65707402

e-pasta adrese: dome@ludza.lv

A/S „Citadele Banka”, konts: Nr. LV09PARX0002240270024, kods: PARXLV22

**1.3. Iepirkuma priekšmets**

1.3.1.Sporta aprīkojuma piegāde un uzstādīšana Ludzas pilsētas ģimnāzijas stadionam.

1.3.2. CPV kods: 37451000-4.

**1.4.** **Iepirkuma metode**

Iepirkums Publisko iepirkumu likuma 9.panta kārtībā.

* 1. **Līguma izpilde vieta:**
     1. Ludzas pilsētas ģimnāzijas stadions, Blaumaņa iela 4, Ludza, Ludzas novads, LV-5701.
  2. **Līguma izpildes laiks:**
     1. 60 (sešdesmit) dienas no līguma noslēgšanas brīža.
  3. **Iepirkuma instrukcijas saņemšana un informācijas apmaiņas kārtība.**
     1. Ar iepirkuma instrukciju var iepazīties Ludzas novada pašvaldības mājas lapā: <http://www.ludza.lv/pasvaldibas-kalendars/publiskie-iepirkumi/iepirkumi-precem-un-pakalpojumiem-no-eur-10-000-lidz-eur-42-000-bez-pvn/> pie attiecīgā iepirkuma.
     2. Pretendents, kurš pieprasa skaidrojumu par iepirkuma nolikumu, to dara rakstiski ar pasta vai faksa starpniecību, adresējot komisijai, ar norādi – *iepirkumam „Sporta aprīkojuma iegāde Ludzas pilsētas ģimnāzijas stadionam”, ID Nr. LNP 2017/34/ERAF*, uz adresi Raiņa ielā 16, Ludzā, Ludzas novads, LV-5701, fakss: 65707402.
     3. **Iepirkuma kontaktpersona:**

Ludzas novada pašvaldības Juridiskās nodaļas juriskonsults Aleksandrs Vasiļkovskis, tālr.65707133, e-pasts: [aleksandrs.vasilkovskis@ludza.lv](mailto:aleksandrs.vasilkovskis@ludza.lv).

* 1. **Piedāvājumu iesniegšanas vieta, datums, laiks un kārtība**
     1. Pretendenti piedāvājumus var iesniegt līdz **2017. gada 20.jūlijam plkst. 11:00** Ludzā, Raiņa ielā 16, LV–5701, Ludzas novada pašvaldībā, 3.stāvā, 312.kab., pie sekretāres, iesniedzot personīgi vai pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājums, kas iesniegts pēc minētā termiņa, netiks atvērts un tiks atdots atpakaļ iesniedzējam.
     2. Saņemot piedāvājumu, pasūtītājs (pašvaldības sekretārs) reģistrē pretendentu piedāvājumu iesniegšanas secībā. Pretendenta sarakstā norāda pretendentu (juridiskai personai – nosaukumu), tā adresi, e-pasta adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretārs) nodrošina, lai līdz piedāvājumu atvēršanai pretendentu saraksts netiktu izpausts.
     3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
     4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ludzā, Raiņa ielā 16, 3.stāvā, 312.kab., Ludzas novada pašvaldībā, pie sekretāres. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
     5. Visiem pretendentiem iepirkumā tiek piemēroti vienādi noteikumi.
  2. **Piedāvājuma derīguma termiņš**
     1. Pretendenta iesniegtais piedāvājums ir derīgs 60 (sešdesmit) kalendārās dienas no piedāvājuma iesniegšanas termiņa.
     2. Ja objektīvu iemeslu dēļ iepirkuma līgumu nevar noslēgt 1.9.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo pasūtītājam.
  3. **Piedāvājuma noformēšana:**
     1. Piedāvājums iesniedzams Ludzas novada pašvaldībā (Ludzā, Raiņa ielā 16, 312.kab.) līdz 2017.gada 20.jūlijam, plkst. 11.00 aizlīmētā un aizzīmogotā aploksnē, uz kuras ir jānorāda **–** *“Piedāvājums iepirkumam “Sporta aprīkojuma iegāde Ludzas pilsētas ģimnāzijas stadionam, iepirkuma identifikācijas numurs LNP 2017/34/ERAF. Neatvērt līdz 2017.gada 20.jūlijam, plkst. 11.00*”un pretendenta nosaukums, reģistrācijas numurs un adrese.
     2. Pretendentam jāiesniedz 1 (viens) piedāvājuma oriģināls un 2 (divas) kopijas.
     3. Piedāvājums sastāv no pretendentu atlases dokumentiem, tehniskā piedāvājuma un finanšu piedāvājuma.
     4. Piedāvājumam jābūt ievietotam 1.10.1. punktā minētajā aploksnē. Piedāvājuma dokumentiem jābūt cauršūtiem ar diegu vienā sējumā tā, lai dokumentus nebūtu iespējams atdalīt. Piedāvājuma lapām jābūt sanumurētām un jāatbilst pievienotajam satura rādītājam. Uz pēdējās lapas aizmugures, cauršūšanai izmantojamais diegs nostiprināms ar pārlīmētu papīru, uz kura norādāms cauršūto lapu skaits, ko ar savu parakstu un pretendenta zīmogu apliecina pretendenta pilnvarotais pārstāvis.
     5. Piedāvājuma dokumentus izstrādā atbilstoši 2010.gada 28.septembra Ministru Kabineta noteikumu Nr. 916 „Dokumentu izstrādāšanas un noformēšanas kārtība” un 2010.gada 6.maija Dokumentu juridiskā spēka likuma prasībām.
     6. Piedāvājumā iekļautajiem dokumentiem jābūt skaidri salasāmiem, bez labojumiem. Piedāvājums jāsagatavo latviešu valodā. Piedāvājumi var tikt iesniegti citā valodā, ja katram dokumentam klāt ir pievienots pretendenta apliecināts tulkojums latviešu valodā.
     7. Pretendents iesniedz parakstītu pieteikumu (Nolikuma 1. un 2. pielikums). Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.
     8. Ja pretendents iesniedz dokumentu kopijas, katrai dokumenta kopijai jābūt pretendenta apliecinātai ar uzrakstu “KOPIJA” un „KOPIJA PAREIZA” un piedāvājumu parakstīt pilnvarotās amatpersonas pilns amata nosaukums, paraksts un paraksta atšifrējums, vietas nosaukums un datums, zīmoga nospiedums.
     9. Piedāvājuma dokumentus paraksta LR Uzņēmumu Reģistrā vai citas valsts līdzvērtīgā iestādē reģistrētā amatpersona ar paraksta tiesībām vai pilnvarota persona, piedāvājumam pievienojot attiecīgo pilnvaru, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.
     10. Iesniegtie piedāvājumi, izņemot Instrukcijas 1.8.1. punktā noteikto gadījumu, ir pasūtītāja īpašums un netiek atdoti atpakaļ pretendentiem.
  4. **Cita informācija**
     1. Neviens dokuments, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.
     2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.

1. **Informācija par iepirkuma priekšmetu**

**2.1. Iepirkuma priekšmeta apraksts:**

2.1.1. Iepirkuma priekšmets ir sporta aprīkojuma **piegāde un uzstādīšana** Ludzas pilsētas ģimnāzijas stadionam, saskaņā ar tehniskām specifikācijām (Nolikuma 3. pielikums).

2.1.2. Pretendentam piedāvājuma cenā jāiekļauj sporta aprīkojuma piegādes un uzstādīšanas izmaksas.

2.1.3. Pretendents var iesniegt piedāvājumu par visu iepirkuma priekšmeta apjomu.

2.1.4. Pretendents nevar iesniegt piedāvājuma variantus.

2.1.5. Iepirkums tiek īstenots ERAF darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" projekta “Ludzas vispārējās izglītības iestāžu mācību vides modernizācija” ietvaros.

## NOSACĪJUMI PRETENDENTA DALĪBAI IEPIRKUMĀ

* 1. Pretendents var būt jebkura fiziskā vai juridiskā persona vai pasūtītājs, šādu personu apvienība jebkurā to kombinācijā, kas iesniedz piedāvājumu dalībai iepirkumā. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
  2. Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu vai neatbilst tā noteikumiem, var būt par iemeslu piedāvājuma noraidīšanai.
  3. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:
     1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātnespējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
     2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
     3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem.
     4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 3.3.1., 3.3.2. un 3.3.3. punktu nosacījumi.
  4. Pirms lēmuma par iepirkuma rezultātiem pieņemšanas iepirkumu komisija pārliecināsies par izslēgšanas nosacījumu neattiecināmību atbilstoši PIL regulējumam. Lai pārbaudītu, vai Pretendents nav izslēdzams no dalības iepirkumā Nolikumā 3.3.1., 3.3.2. un 3.3.4. apakšpunktā minēto apstākļu dēļ, iepirkumu komisija:
     1. attiecībā uz Latvijā reģistrētu vai pastāvīgi dzīvojošu pretendentu un Nolikumā 3.3.4. apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūs informāciju:

a) par Nolikuma 3.3.1. apakšpunktā minētajiem faktiem – no Uzņēmumu reģistra,

b) par Nolikuma 3.3.2. apakšpunktā minēto faktu – no Valsts ieņēmumu dienesta un Latvijas pašvaldībām. Iepirkumu komisija attiecīgo informāciju no Valsts ieņēmumu dienesta ir tiesīga saņemt, neprasot Pretendenta vai Nolikuma 3.3.4. apakšpunktā minētās personas piekrišanu;

3.4.2. attiecībā uz ārvalstī reģistrētu vai pastāvīgi dzīvojošu Pretendentu un Nolikuma 3.3.4. apakšpunktā minēto personu Pretendentam ir jāiesniedz attiecīgās kompetentās institūcijas izziņa, kas apliecina, ka uz to un Nolikuma 3.3.4. apakšpunktā minēto personu neattiecas Nolikuma 3.3.apakšpunktā noteiktie gadījumi. Izziņa jāiesniedz **10 (desmit) darbdienu** laikā pēc Pasūtītāja pieprasījuma nosūtīšanas dienas. Ja attiecīgais Pretendents neiesniedz minēto izziņu, Pasūtītājs to izslēdz no dalības iepirkumā.

# 4. ATLASES PRASĪBAS PRETENDENTIEM

Lai sniegtu informāciju par pieredzi, apakšuzņēmējiem u.c., Pretendentam ir piedāvātas veidnes aizpildīšanai, bet Pretendents ir tiesīgs izveidot savas formas un veidnes ar nosacījumu, ka tajās ietvertā informācija dos iespēju iepirkumu komisijai gūt nepieciešamos datus piedāvājuma vērtēšanai.

|  |  |
| --- | --- |
| **Prasības** | **Atbilstības pārbaude, atlases dokumenti** |
| 4.1. Pretendents piesakās dalībai iepirkumā, iesniedzot pieteikumu un informāciju par sevi. | 4.1.1. Pieteikums dalībai iepirkumā un informācija par pretendentu, ko sagatavo atbilstoši pievienotajai formai (1. un 2. pielikums).  4.1.2. Ja piedāvājumu iesniedz personu apvienība, tad tiek iesniegta visuapvienības dalībnieku parakstīta vienošanāsatbilstoši Nolikuma prasībām.  4.1.3. Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| 4.2. Pretendents vai tā piesaistītais apakšuzņēmējs ir reģistrēts, licencēts vai sertificēts atbilstoši Pretendenta izcelsmes (reģistrācijas) valsts atbilstošo normatīvo aktu prasībām. | 4.2.1. Par reģistrācijas faktu Pasūtītājs pārliecināsies Uzņēmumu reģistra mājaslapā [www.ur.gov.lv](http://www.ur.gov.lv).  4.2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.  4.2.3. Ja piedāvājumu iesniedz personu apvienība, un Pasūtītājs pieņems lēmumu slēgt iepirkuma līgumu ar konkrēto personu apvienību, tai būs jāreģistrējas komercreģistrā (vai līdzvērtīgā reģistrā ārvalstīs) līdz iepirkuma līguma noslēgšanai. Šajā gadījumā personu apvienība iesniedz apliecinājumu brīvā formā par gatavību reģistrēties komercreģistrā (vai līdzvērtīgā reģistrā ārvalstīs), ja tai tiks piešķirtas līgumslēgšanas tiesības. |
| 4.3. Pretendents iepriekšējo 3 (triju) gadu laikā (no 2014.gada 20 jūlija līdz piedāvājuma iesniegšanas dienai - 2017.gada 20.jūlijam) ir  veicis vismaz 2 (divu) iepirkuma priekšmetam līdzīgu pēc rakstura, līdzvērtīga  vai  lielāka  apjoma sporta aprīkojuma piegādi  un uzstādīšanu pasūtītājam/iem Latvijā vai citā Eiropas Savienības valstī. Par līdzvērtīgu tiks atzīta piegāde, kuras ietvaros  vienam  Pasūtītājam tika piegādāts un uzstādīts sporta aprīkojums par summu EUR 20 000,00  bez PVN. | 4.3.1. Pretendentam ir jāiesniedz informācija par savu vai apakšuzņēmēja pieredzi(tabula Nolikuma 5. pielikumā “*Pretendenta un/vai tā piesaistīto apakšuzņēmēju pieredze līdzīgu darbu izpildē*”).  4.3.2. Pretendentam ir jāiesniedz pasūtītāju pozitīvas atsauksmes par katra 5. Pielikuma tabulā norādītā līguma izpildi.  4.3.3. Atsauksmēs jānorāda vai tām jāpievieno ziņas par piegādātā aprīkojuma apjomu, veidu un summu. |
| 4.4. Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 4. punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | Ja Pretendents plāno piesaistīt apakšuzņēmēju/-s, piedāvājumā ir jāiekļauj:  4.4.1. informācija par apakšuzņēmējiem (6. pielikums);  4.4.2. apakšuzņēmēja apliecinājums(7. pielikums). |

1. **PRETENDENTA TEHNISKAIS PIEDĀVĀJUMS**
   1. Tehnisko piedāvājumu pretendents sagatavo saskaņā ar Tehniskajā specifikācijā (Nolikuma 3.pielikums) noteiktajām prasībām un Tehniskā piedāvājuma formu (Nolikuma 4.pielikums).
   2. Pretendentam jāiesniedz piedāvājumu par visām tehniskajās specifikācijās norādītājām pozīcijām, ja pretendents nepiedāvās kādu iepirkuma pozīciju, tā piedāvājums tiks noraidīts.
   3. Pretendentam tehniskajam piedāvājumam jāpievieno apliecinājums (brīvajā formā) par vismaz 24 mēnešu garantijas termiņa nodrošināšanu, ja pretendentam tiks piešķirtas līguma slēgšanas tiesības.
2. **FINANŠU PIEDĀVĀJUMS**
   1. Finanšu piedāvājumu sagatavo atbilstoši nolikumam pievienotajai finanšu piedāvājuma formai (8. pielikums);
   2. Finanšu piedāvājumā jānorāda cena par 1 (vienu) vienību un summu par visu apjomu kopumā, par kādu tiks izpildīta piegāde.
   3. Finanšu piedāvājumā cenu norāda euro bez pievienotās vērtības nodokļa un ar pievienotās vērtības nodokli.
   4. Cenā jābūt iekļautām visiem nodokļiem un nodevām (izņemot PVN), un izmaksām, kas ir saistītas ar preces piegādi un uzstādīšanu.

**7. IEPIRKUMU KOMISIJA, TĀS DARBĪBA UN PIEDĀVĀJUMU ATVĒRŠANA**

7.1. Iepirkuma piedāvājumu atvēršanu, salīdzināšanu un vērtēšanu veic Pasūtītāja izveidota iepirkuma komisija, turpmāk – “komisija”.

7.2. Komisija savu darbu veic saskaņā ar Publisko iepirkumu likumu un šo Nolikumu.

7.3. Komisijas darbu vada tās priekšsēdētāja, viņas prombūtnes laikā priekšsēdētājas vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita.

7.4. Piedāvājumu atvēršanas, izskatīšanas un uzvarētāja noteikšanas gaitu komisija protokolē.

7.5. Piedāvājumu atvēršana notiks komisijas slēgtā sēdē.

**8. PIEDĀVĀJUMU VĒRTĒŠANA UN IZVĒLES KRITĒRIJI**

8.1. Komisija slēgtās sēdēs atlasa pretendentus saskaņā ar Nolikuma izvirzītajām kvalifikācijas prasībām, pārbauda piedāvājumu atbilstību Nolikumā noteiktajiem nosacījumiem un izvēlas pretendenta piedāvājumu saskaņā ar izvēles kritēriju.

**8.2. Piedāvājuma noformēšanas vērtēšana:**

8.2.1. Uzsākot pretendenta piedāvājuma vērtēšanu, Komisija izvērtē, vai piedāvājums ir sagatavots un noformēts atbilstoši Nolikuma prasībām. Ja piedāvājums nav noformēts atbilstoši kādai no Nolikumā izvirzītajām prasībām, un ja trūkumi ir būtiski, kas nepieļauj pienācīgi izvērtēt piedāvājumus, tad Komisijai ir tiesības izslēgt Pretendentu no Iepirkuma un tā piedāvājumu nevērtēt.

8.2.2. Izvērtējot Pretendentu piedāvājumu noformējumu, Pasūtītājs ievēros samērīguma principu, nenoraidot piedāvājumus, pamatojoties uz formālām noformējuma neatbilstības prasībām.

**8.3. Atlases dokumentu (kvalifikācijas) vērtēšana:**

8.3.1. Komisija pārbauda pretendentu iesniegto dokumentu atbilstību Nolikumā noteiktām atlases prasībām.

8.3.2. Pretendentu kvalifikācijas pārbaudes laikā Komisija noskaidro pretendentu kompetenci un atbilstību iepirkuma Līguma izpildes prasībām pēc pretendentu iesniegtajiem atlases dokumentiem, pārbaudot Pretendenta atbilstību iepirkuma izvirzītajām prasībām.

8.3.3. Ja Pretendents neatbilst kādai iepirkuma Nolikumā norādītajai prasībai, un ja trūkumi ir būtiski, kas nepieļauj pienācīgi izvērtēt piedāvājumu, Komisija turpmāk šo piedāvājumu neizskata un izslēdz Pretendentu no turpmākās dalības iepirkumā.

**8.4. Tehnisko piedāvājumu atbilstības pārbaude:**

8.4.1. Iepirkumu komisija veiks Tehnisko piedāvājumu atbilstības pārbaudi, kuras laikā komisija izvērtēs Tehnisko piedāvājumu atbilstību Tehniskās specifikācijas prasībām.

8.4.2. Ja tiks konstatēts, ka pretendenta Tehniskais piedāvājums neatbilst Tehniskās specifikācijas prasībām, un ja trūkumi ir būtiski, kas nepieļauj pienācīgi izvērtēt piedāvājumu, Komisija izslēdz pretendentu no iepirkuma un tā piedāvājumu nevērtē.

**8.5. Finanšu piedāvājumu vērtēšana**

8.5.1. Finanšu piedāvājuma vērtēšanas laikā Komisija pārbauda, vai Finanšu piedāvājumā nav aritmētisko kļūdu. Par kļūdu labojumu un laboto piedāvājuma summu Komisija paziņo Pretendentam, kura piedāvājumā pieļautās kļūdas tika labotas. Vērtējot finanšu piedāvājumus, Komisija ņem vērā labojumus.

8.5.2. Ja Pretendenta finanšu piedāvājums neatbilst kādai Nolikumā izvirzītajai prasībai, un ja trūkumi ir būtiski, kas neļauj pienācīgi izvērtēt piedāvājumus, Komisija izslēdz Pretendentu no iepirkuma un piedāvājumu nevērtē.

**8.6. Pretendentu izvēles kritērijs**

8.6.1. Pēc Pretendentu piedāvājumu atlases pārbaudes, pēc Tehnisko un Finanšu piedāvājumu atbilstības pārbaudes Iepirkuma Nolikumā noteiktajām prasībām, no atbilstošajiem piedāvājumiem Pasūtītājs izvēlas piedāvājumu saskaņā ar Publisko iepirkumu likuma 51.panta ceturtajā daļā paredzēto piedāvājuma izvēles kritēriju –**cenu**.

8.6.2. Vērtējot piedāvājumu, komisija ņems vērā tā kopējo cenu bez pievienotās vērtības nodokļa.

# 9. IEPIRKUMA LĪGUMS

9.1. Pasūtītājs slēgs ar izraudzīto Pretendentu iepirkuma līgumu, pamatojoties uz Pretendenta piedāvājumu un saskaņā ar Nolikuma noteikumiem.

9.2. Pasūtītājs slēdz iepirkuma līgumu saskaņā ar Publisko iepirkumu likuma 60.panta pirmās, otrās, trešās, ceturtās un piektās daļas prasībām ar iepirkuma komisijas izraudzīto pretendentu.

**10. IEPIRKUMU KOMISIJAS TIESĪBAS UN PIENĀKUMI**

**10.1. Iepirkuma komisijas tiesības:**

10.1.1. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.

10.1.2. Pieaicināt ekspertu jebkurā no piedāvājumu pārbaudes un novērtēšanas stadijām.

10.1.3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst Nolikumā izvirzītajām prasībām.

10.1.4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto preču apjomu utt.

10.1.5. Pieņemt lēmumu slēgt iepirkuma līgumu ar izraudzīto pretendentu.

10.1.6. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.

10.1.7. Ja iepirkumam nav iesniegti piedāvājumi vai iesniegtie piedāvājumi neatbilst Nolikumā prasībām, pieņemt lēmumu izbeigt iepirkumu, neizvēloties nevienu piedāvājumu.

10.1.8. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

10.1.9. Jebkurā brīdī pārtraukt iepirkumu, ja tam ir objektīvs pamatojums.

**10.2. Iepirkuma komisijas pienākumi:**

10.2.1. Izstrādāt un apstiprināt iepirkuma dokumentus pirms iepirkuma izziņošanas.

10.2.2. Nodrošināt iepirkuma norisi un dokumentēšanu.

10.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

10.2.4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkumu.

10.2.5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Nolikumu, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

**11. PRETENDENTA TIESĪBAS UN PIENĀKUMI**

**11.1. Pretendenta tiesības:**

11.1.1. Pretendentiem, kuri atbilst Nolikumā noteiktajām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.

11.1.2. Apvienoties grupā ar citiem pretendentiem un iesniegt kopēju piedāvājumu.

11.1.3. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.

11.1.4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

11.1.5. Piedāvāt tehniskajā specifikācijā norādītā aprīkojuma ekvivalentu, kura tehniskās, funkcionālās, drošības un kvalitātes īpašības ir vienādas vai labākas par tehniskajās specifikācijās norādītā aprīkojuma īpašībām.

**11.2. Pretendenta pienākumi:**

11.2.1. Piedaloties iepirkumā, ievērot normatīvo aktu prasības.

11.2.2. Sagatavojot piedāvājumus atbilstoši Nolikumā noteiktajām prasībām, sniegt patiesu informāciju.

11.2.3. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, tehnisko piedāvājumu atbilstības pārbaudei, kā arī vērtēšanai.

11.2.4. Līguma slēgšanas tiesību piešķiršanas gadījumā piegādāt labas kvalitātes preci, kas atbilst visām drošības prasībām un noteikumiem.

11.2.5. Līguma slēgšanas tiesību piešķiršanas gadījumā pretendentam jānodrošina darba izpildi atbilstoši tehniskajā specifikācijā izvirzītajām prasībām.

**12. NOLIKUMA PIELIKUMI**

1. pielikums Pieteikums dalībai iepirkumā

2. pielikums Informācija par pretendentu

3. pielikums Tehniskā specifikācija

4. pielikums Tehniskais piedāvājums

5.pielikums Pretendenta un tā piesaistīto apakšuzņēmēju pieredze līdzīgu līgumu izpildē

6. pielikums Informācija par pretendenta apakšuzņēmējiem

7. pielikums Apakšuzņēmēja apliecinājums

8. pielikums Finanšu piedāvājums

1. pielikums

Iepirkuma “Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

**PIETEIKUMS DALĪBAI IEPIRKUMĀ**

**“SPORTA APRĪKOJUMA IEGĀDE LUDZAS PILSĒTAS ĢIMNĀZIJAS STADIONAM”**

(iepirkuma identifikācijas numurs LNP LNP 2017/34/ERAF)

2017. gada .

1. Izskatot iepirkuma **“Sporta aprīkojuma iegāde Ludzas pilsētas ģimnāzijas stadionam”, iepirkuma identifikācijas numurs LNP 2017/34/ERAF,** Nolikumu, piedāvājam veikt sporta aprīkojuma piegādi un uzstādīšanu saskaņā ar Nolikumā minētiem nosacījumiem un mūsu iesniegto piedāvājumu.

2. Ar šo mēs apstiprinām, ka mūsu piedāvājums ir spēkā **60 (sešdesmit) dienas no iepirkuma nolikumā noteiktā piedāvājumu iesniegšanas termiņa** un var tikt akceptēts jebkurā laikā pirms tā spēkā esamības termiņa izbeigšanās.

3. Saskaņā ar iepirkuma Nolikuma prasībām piedāvājam piegādāt un uzstādīt sporta aprīkojumu Ludzas pilsētas ģimnāzijas stadionā, Blaumaņa ielā 4, Ludzā, Ludzas novadā par summu:

(piedāvātā summa cipariem un vārdiem, iekļaujot visus nodokļus un nodevas, izņemot PVN)

4. Visas piedāvājumā sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

z.v.

2.pielikums

Iepirkuma “Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

**Informācija par pretendentu**

**Iepirkumam “Sporta aprīkojuma iegāde Ludzas pilsētas ģimnāzijas stadionam”*,***

**ID Nr. LNP 2017/34/ERAF**

|  |  |  |  |  |
| --- | --- | --- | --- | --- |
| **1.** | **Nosaukums:** | | | |
| **2.** | **Reģistrācijas numurs:** | | | |
| **3.** | **Adrese:** | | | |
| **4.** | **Kontaktpersona :** | | | |
| **5.** | **Telefons:** | | | |
| **6.** | **Fakss:** | | | |
| **7.** | **E-pasts:** | | | |
| **8.** | **Uzņēmuma darbības sfēra (īss apraksts):** | | | |
| **9.** | **Uzņēmuma statuss (izvēlēties atbilstošo)\*:** | | | |
| Mazais uzņēmums  Vidējais uzņēmums | |  |  |
|  |
| **10.** | **Finanšu rekvizīti:** | | | |
| **Bankas nosaukums:** | |  | | |
| Bankas adrese (tai skaitā pilsēta, valsts, pasta indekss) | |  | | |
| **Bankas kods:** | |  | | |
| **Konta numurs:** | |  | | |
| **Pilnvarotā persona, kas būs tiesīga parakstīt līgumu** | |  | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

z.v.

\* ***Mazais uzņēmums*** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.*

***Vidējais uzņēmums*** *ir uzņēmums, kas nav mazais uzņēmums un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai gada bilance kopā nepārsniedz 43 miljonus euro.*

3.pielikums

Iepirkuma “Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

**TEHNISKĀ SPECIFIKĀCIJA**

**Vispārīgā informācija**

* + - 1. Aprīkojuma iegāde tiek īstenota ERAF darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" projekta “Ludzas vispārējās izglītības iestāžu mācību vides modernizācija” ietvaros. Līguma noslēgšanas gadījumā iepirkuma uzvarētājam ir jāpiegādā un jāuzstāda sporta aprīkojums, Ludzas pilsētas ģimnāzijas stadionā, kas atrodas Blaumaņa ielā 4, Ludzā, Ludzas novadā.
      2. Pretendentiem, pamatojoties uz šo tehnisko specifikāciju ir jāiesniedz aizpildītu Tehnisko piedāvājumu (Nolikuma 4.pielikumā ievietoto tabulu), norādot attiecīgos savas piedāvātās preces parametrus un īpašības. Iepirkuma līgums tiks noslēgts, pamatojoties uz uzvarētāja piedāvātajām precēm, piedāvātās preces netiks mainītas.
      3. Attēliem ir tikai informatīvs raksturs, ja specifikācijā vai attēlos ir sastopamas kāda konkrēta ražotāja nosaukums vai aprīkojuma parametri, Pretendents ir tiesīgs piedāvāt ekvivalentu preci, kuras parametri atbilst vai ir labāki par Pasūtītāja prasītiem parametriem. Tabulā vai uz atsevišķas lapas arī jāievieto katra piedāvātā aprīkojuma attēls.
      4. Uzvarējušam pretendentam jāpiegādā un jāuzstāda sporta aprīkojums 60 (sešdesmit) kalendāro dienu laikā pēc līguma noslēgšanas dienas.
      5. Piegādātajai precei jābūt labā kvalitātē, tai jāatbilst visām drošības prasībām un noteikumiem.
      6. Piegādātajai precei jānodrošina **garantija – vismaz 24 mēneši** no pieņemšanas – nodošanas akta parakstīšanas dienas.
      7. Garantijas remonts Piegādātajam jāveic par saviem līdzekļiem.
      8. Pretendentiem tehniskajam piedāvājumam jāpievieno apliecinājums brīvā formā par garantijas nodrošināšanu piegādātajam sporta aprīkojumam.

|  |  |  |  |  |
| --- | --- | --- | --- | --- |
| Nr.p.k. | Preces nosaukums | Preces apraksts | Attēls | Mērv. |
| 1. | Strītbola pārvietojamais komplekts | Strītbola pārvietojamais komplekts  Komplektā jāiekļauj:  – 3 caurules gabali no ø 10cm  – Atbalsts ar ātru teleskopisko augstuma regulēšanu no 228 cm līdz 305 cm visām vecuma grupām.  – Akrila vairogs caurspīdīgs, izmērs: 137x81cm, dažādus laika apstākļus izturīgs.  – standarta izmēra dzelzs stīpa dažādiem laika apstākļiem ar atsperu mehānismu  –tīkliņš (12 cilpas).  – Plastmasas atbalsts uz riteņiem, kas piepildāms ar ūdeni vai smiltīm vai to maisījumu (~151 litri), izmērs 135x86cm | C:\Users\elena\Desktop\Ludza\s1.jpg | 2 gab. |
| 2. | Mini futbola vārti un tikls 500x200cm ar kapsulām | Mini futbola vārti 500x200cm ar kapsulām  Korpuss stiprināms pie zemes.  Materiāls: priekšējie profili izgatavoti no ovāla alumīnija 120x100mm, sānu un apakšējās daļas izgatavotas no tērauda caurulēm. Stūros jābūt stiprinājumiem, kas vārtus palīdzēs noturēt stabili un nekustīgi.  Futbola vārtu tīkls. Izgatavots no 4mm polipropilēna auklas. Tīkla acs izmēri 12x12 cm. | C:\Users\elena\Desktop\Ludza\s2.jpg | 4 gab. |
| 3. | Saliekamie futbola vārti 2.4×1.5×0.4m | Izmērs: garums 2.4m x augstums 1.5m x dziļums 0.4m  Ātri, viegli montējama, pārnēsājama/transportējama konstrukcija. Konstrukcija ir ievietojama somā, kurai jāietilpst komplektā. Montēšanas laiks līdz 2.minūtēm. Vārtu tīklam jābūt ar klipšu veida aizdari.  Rāmis - tērauda un stikla šķiedras materiāla, kas viegli un stingri savienojas, un amortizē bumbas triecienu tīklā.  Vārtu rāmis piestiprināms pie zemes.  Komplektā jāiekļauj neilona tīkls.  Jāatbilst BS-EN71 standartiem. | C:\Users\elena\Desktop\Ludza\s3.jpg | 4 gab. |
| 4. | Saliekamie Junioru handbola vārti 2.4×1.7x1m | Izmērs: garums 2.4m x augstums 1.7m x dziļums 1m  Tiks izmantoti treniņiem.  Ātri, viegli montējama, pārnēsājama/transportējama konstrukcija. Konstrukcija ir ievietojama somā. Montēšanas laiks - līdz 2.minūtēm. Vārtu tīklam jābūt ar klipšu veida aizdari.  Rāmis no tērauda un stiklašķiedras materiāla, kas ir stabils, viegli un stingri savienojas. Vārtu rāmja apakšdaļā jābūt gumijas uzlikas pretslīdei sporta zālē.  Vārtu rāmim jābūt piestiprināmam arī ārā pie zemes ar āķiem vai smaguma spilventiņiem.  Komplektā jāiekļauj neilona tīkls un pārnēsājamā soma. | C:\Users\elena\Desktop\Ludza\s4.jpg | 4gab. |
| 5. | Āra volejbola komplekts | * + - 1. Āra volejbola stabu komplekts cinkots ar kapsulām:   Staba garums 300cm.  Kapsulas garums 100cm.  Atbilstība UNI EN1271 standartam.  Komplektam jābūt ar polsterējumu.  Polsterējuma garums 200cm.   * + - 1. Āra volejbola tīkls:   Lielas slodzes izturīgs pludmales volejbola tīkls sacensībām. FIVB un DVV1 atzīts. Paredzēts sacensībām un treniņiem.  Izmērs: 8.5m x 1m;  Jābūt 6 stiprinājuma vietām;  Krāsa-dzeltena  Tīkla augšmala/apakšmala un sānu malas apšūtas ar izturīgu termoplastisku polipropilēna materiālu. | C:\Users\elena\Desktop\Ludza\s5.jpg | 1 kompl. |
| 6. | Apbalvošanas pjedestāls | Stikla šķiedras apbalvošanas pjedestāls ar trīs atsevišķām daļām. Viegli saliekams un uzstādāms. | Apbalvo__anas_pj_547834422b62f | 1 kompl. |
| 7. | Tiesnešu sols | Tiesnešu sols 200 cm. Tērauda konstrukcija, 2 vietas aprīkotas ar plastmasas sēdekļiem. Paceļamas galda virsmas, somu novietošanas virsma. | Tiesne__u_sols_512fb95748090 | 1 gab. |
| 8. | Līniju iezīmēšanas iekārta | Futbola laukuma līniju iezīmēšanas iekārta. Izgatavota no tērauda. Priekšējā daļā 2 riteņi – 10 cm plati. Iekārtas traukā ielej mitra krīta maisījumu. | 605462_jpg_422_281 | 1 gab. |
| 9. | Nojume spēlētajiem | Komandas pajumte, vāka konstrukcija izgatavota no alumīnija ar HPL un caurspīdīga polikarbonāta paneļiem 3 mm. Cinkota tērauda platforma ar alumīnija virsmu un šarnīra riteņiem, piestiprināti pie platformas polipropilēna sēdekļi. | S04426 nojume priekš spēlētajiem | 2gab. |
| 10. | Futbola brīvdabas tablo | Futbola brīvdabas tablo ar spēles laiku un punktiem līdz 99. Ciparu izmērs 52cm (260m redzamība). Liels spilgtums (4000lx). Alumīnija korpuss. Izmēri (m): 3.2 x 2.0 x 0.15. Patērētā jauda 3kVA. Jābūt iespējai izvēlēties komandu nosaukumus. | http://www.sportaserviss.lv/images/products/135.jpg | 1gab. |
| 11. | Augstlēkšanas komplekts  ( statīvi 250 cm  Augstlēkšanas paklājs 200 x 150 x 45 cm  Augstlēkšanas latiņa IAAF 3.gab.) | Augstlēkšanas statīvi 250 cm. Izgatavoti no alumīnija profila 45 x 45 mm. Ielīmēta mērlente. Paklājs augstlēkšanai 200 x 150 x 45cm. Paklāja pildījums - porolons. Pārvalks izgatavots no PVC materiāla. Paklāja sānu malā iešūts rāvējslēdzējs. Augstlēkšanas latiņa, stikla šķiedra, garums 4 m (3 gab). IAAF sertificēta | Augstlēkšanas statīvi 250 cmAugstlēkšanas latiņa UCS IAAF | 1 kompl. |
| 12. | Fitnesa treniņu paaugstinājumi | Fitnesa treniņu paaugstinājumi - kastes (30-45-60-75cm). | Fitnesa treniņu paaugstinājumi kastes NDR (30-45-60-75cm) | 1 kompl. |
| 13. | Badmintona komplekts (stabi, tīkls,  laukuma līnijas ar mietiņiem) | Metāla badmintona stabi āra laukumiem.. 2400mm gari - ierokami/iebetonējami. Badmintona tīkla augstums 1550mm. Badmintona tīkls sacensībām. Acs izmērs 20 mm. Var stiprināt pie jebkura veida stabiem.  Badmintona laukuma līnijas ar mietiņiem 13,4x6 metri. Spilgti dzeltena vai cita krāsa, kas kontrastē ar āra segumiem. | Badmintona stabi NDR outdoorBadmintona laukuma līnijas ar mietiņiem 13,4x6 metriBadmintona tīkls sacensībām | 1 kompl. |
| 14. | Futbola precizitātes trenažieris | PVC materiāla trenažieris , uzliekams uz 5 x 2 m futbola vārtiem. Izturīgs. | ImageResizer.aspx | 2gab. |
| 15. | Āra tenisa galds | Galda izmēri 275 x 77 x 153 cm  Svars ~163 kg (ja pilda ar smiltīm apm. 400kg.)  Spēles virsma 9mm MAT-TOP  Kājas- 90mm, rāmis- 80x45mm  Tīkls fiksēts 3mm biezs cinkots tērauds ar epoksīda krāsu  Izturīgs pret lietu, sniegu, sauli, skrāpējumiem, grafiti, ugunsdrošs  Atbilst EN 14461-1 | Cornilleau Park tenisa galds | 1gab. |

4.pielikums

Iepirkuma “Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

**TEHNISKAIS PIEDĀVĀJUMS**

**Sporta aprīkojuma iegāde**

**Ludzas pilsētas ģimnāzijas stadionam**

**(ID Nr. LNP 2017/34/ERAF)**

|  |  |  |  |
| --- | --- | --- | --- |
| **Nr.p.k.** | **Preces nosaukums** | **Mērv.** | **Piedāvātā aprīkojuma apraksts, raksturojums** |
| 1. | Strītbola pārvietojamais komplekts | 2 gab. |  |
| 2. | Mini futbola vārti un tikls 500x200cm ar kapsulām | 4 gab. |  |
| 3. | Saliekamie futbola vārti 2.4×1.5×0.4m | 4 gab. |  |
| 4. | Saliekamie Junioru handbola vārti 2.4×1.7x1m | 4gab. |  |
| 5. | Āra volejbola komplekts | 1 kompl. |  |
| 6. | APBALVOŠANAS PJEDESTĀLS | 1 kompl. |  |
| 7. | TIESNEŠU SOLS | 1 gab. |  |
| 8. | LĪNIJU IEZĪMĒŠANAS IEKĀRTA | 1 gab. |  |
| 9. | Nojume spēlētajiem | 2gab. |  |
| 10. | FUTBOLA brīvdabas tablo | 1gab. |  |
| 11. | Augstlēkšanas komplekts  ( statīvi 250 cm  Augstlēkšanas paklājs 200 x 150 x 45 cm  Augstlēkšanas latiņa IAAF 3.gab.) | 1 kompl. |  |
| 12. | Fitnesa treniņu paaugstinājumi | 1 kompl. |  |
| 13. | Badmintona komplekts (stabi, tīkls,  laukuma līnijas ar mietiņiem) | 1 kompl. |  |
| 14. | Futbola precizitātes trenažieris | 2gab. |  |
| 15. | Āra tenisa galds | 1gab. |  |

5.pielikums

Iepirkuma “Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

**PRETENDENTA UN/VAI TĀ PIESAISTĪTO APAKŠUZŅĒMĒJU PIEREDZE LĪDZĪGU DARBU IZPILDĒ**

**Iepirkumam “Sporta aprīkojuma iegāde Ludzas pilsētas ģimnāzijas stadionam”**

**(ID Nr. LNP 2017/34/ERAF)**

|  |  |  |  |  |  |
| --- | --- | --- | --- | --- | --- |
| Nr.  p.k. | Pasūtītāja  nosaukums, reģistrācijas numurs, adrese, kontaktpersona, tālruņa numurs | Līguma darbības  laiks | Līguma nosaukums, piegādātā aprīkojuma veidi un apraksts | Līgumcena bez PVN (EUR) | Pašu spēkiem izpildītais līguma apjoms  % |
| 1. |  |  |  |  |  |
| 2. |  |  |  |  |  |

*\* Pretendents pievieno pozitīvas pasūtītāja/-u pozitīvas* ***atsauksmes*** *par norādīto līgumu izpildi. Atsauksmēs jānorāda vai tām jāpievieno ziņas par piegādātā aprīkojuma apjomu, veidu un summu.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

6.pielikums

Iepirkuma “Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

**INFORMĀCIJA**

**PAR PRETENDENTA APAKŠUZŅĒMEJIEM**

**Iepirkumam “Sporta aprīkojuma iegāde Ludzas pilsētas ģimnāzijas stadionam”**

**(ID Nr. LNP 2017/34/ERAF)**

|  |  |  |  |  |
| --- | --- | --- | --- | --- |
| *Nr. p. k.* | *Apakšuzņēmēja nosaukums* | *Adrese,*  *telefons, kontaktpersona* | *Apakšuzņēmējam nododamais līguma priekšmeta apjoms no līguma kopējā apjoma (%)* | *Apakšuzņēmējam nododamo darbību apraksts* |
|  |  |  |  |  |
|  |  |  |  |  |

Uzņēmuma vadītāja vai pilnvarotās personas paraksts, tā atšifrējums

z.v.

7. pielikums

“Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikumam

APAKŠUZŅĒMĒJA APLIECINĀJUMS

(ja Pretendents plāno piesaistīt apakšuzņēmēju/-s)

**Iepirkumam “Sporta aprīkojuma iegāde Ludzas pilsētas ģimnāzijas stadionam”**

**(ID Nr. LNP 2017/34/ERAF)**

Ar šo <*Apakšuzņēmēja nosaukums, reģ. Nr. un adrese*> apliecina, ka:

1. ir informēts par to, ka <*Pretendenta nosaukums, reģistrācijas numurs un adrese*> iesniegs piedāvājumu Ludzas novada pašvaldības, reģistrācijas numurs 90000017453, Raiņa ielā 16, Ludzā, Ludzas novads, rīkotam iepirkumam “Sporta aprīkojuma iegāde Ludzas pilsētas ģimnāzijas stadionam”,ID Nr. LNP 2017/34/ERAF;

2) piedalīsies līguma izpildē kā apakšuzņēmējs;

3) nodod Pretendentam <*aprīkojumu*, *resursus, transportu, pieredzi u.tml.*>

Z.V. Uzņēmuma vadītāja vai pilnvarotās personas paraksts, tā atšifrējums

8. pielikums

“Sporta aprīkojuma iegāde

Ludzas pilsētas ģimnāzijas stadionam”

(ID Nr. LNP 2017/34/ERAF) nolikuma

**FINANŠU PIEDĀVĀJUMS**

**Iepirkumam “Sporta aprīkojuma iegāde Ludzas pilsētas ģimnāzijas stadionam”**

**(ID Nr. LNP 2017/34/ERAF)**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Preces nosaukums** | | **Mērv.** | **Vienības cena EUR, bez PVN** | **Cena EUR, bez PVN kopā** |
| 1. | Strītbola pārvietojamais komplekts | | 2 gab. |  |  |
| 2. | Mini futbola vārti un tikls 500x200cm ar kapsulām | | 4 gab. |  |  |
| 3. | Saliekamie futbola vārti 2.4×1.5×0.4m | | 4 gab. |  |  |
| 4. | Saliekamie Junioru handbola vārti 2.4×1.7x1m | | 4gab. |  |  |
| 5. | Āra volejbola komplekts | | 1 kompl. |  |  |
| 6. | APBALVOŠANAS PJEDESTĀLS | | 1 kompl. |  |  |
| 7. | TIESNEŠU SOLS | | 1 gab. |  |  |
| 8. | LĪNIJU IEZĪMĒŠANAS IEKĀRTA | | 1 gab. |  |  |
| 9. | Nojume spēlētajiem | | 2gab. |  |  |
| 10. | FUTBOLA brīvdabas tablo | | 1gab. |  |  |
| 11. | Augstlēkšanas komplekts  ( statīvi 250 cm  Augstlēkšanas paklājs 200 x 150 x 45 cm  Augstlēkšanas latiņa IAAF 3.gab.) | | 1 kompl. |  |  |
| 12. | Fitnesa treniņu paaugstinājumi | | 1 kompl. |  |  |
| 13. | Badmintona komplekts (stabi, tīkls,  laukuma līnijas ar mietiņiem) | | 1 kompl. |  |  |
| 14. | Futbola precizitātes trenažieris | | 2gab. |  |  |
| 15. | Āra tenisa galds | | 1gab. |  |  |
| **Summa EUR kopā, bez PVN** | |  |  |
| **PVN (21%) EUR** | |  |  |
| **Pavisam kopā EUR** | |  |  |